Source: http://www.europarl.europa.eu/doceo/document/A-8-2017-0273_RO.html
Timestamp: 2019-09-23 05:06:08+00:00
Document Index: 24462014

Matched Legal Cases: ['articolul 149', 'articolul 165', 'articolul 166', 'Articolul 2', 'Articolul 4', 'articolul 7', 'articolul 6', 'articolul 6', 'articolul 19', 'articolul 18', 'articolul 18', 'articolul 5', 'Articolul 11', 'articolul 5', 'Articolul 11', 'Articolul 11', 'Articolul 13', 'articolul 6', 'Articolul 13', 'Articolul 15', 'Articolul 18', 'articolul 11', 'Articolul 23', 'articolul 30', 'Articolul 2', 'articolul 36', 'articolul 36']

894k 112k
referitor la propunerea de regulament al Parlamentului European și al Consiliului de înființare a Centrului European pentru Dezvoltarea Formării Profesionale (Cedefop) și de abrogare a Regulamentului (CEE) nr. 337/75
referitoare la propunerea de regulament al Parlamentului European și al Consiliului de înființare a Centrului European pentru Dezvoltarea Formării Profesionale (Cedefop) și de abrogare a Regulamentului (CEE) nr. 337/75
(1a) În conformitate cu articolul 149, articolul 165 alineatul (4) și articolul 166 alineatul (4) din Tratatul privind funcționarea Uniunii Europene (TFUE), Cedefop încurajează cooperarea dintre statele membre și sprijină activitățile acestora prin inițiative care vizează intensificarea schimbului de informații și de bune practici în domeniul formării profesionale.
(2) De la înființarea sa, Cedefop a jucat un rol important în sprijinirea dezvoltării unei politici comune în domeniul educației și formării profesionale. În același timp, conceptul și importanța formării profesionale s-au dezvoltat sub influența schimbărilor constante ale piețelor forței de muncă, a evoluțiilor tehnologice, în special în domeniul digital, și a creșterii mobilității forței de muncă. Politicile de formare profesională au evoluat în consecință și includ o varietate de instrumente și inițiative, dintre care unele, și anume cele legate de competențe și calificări, inclusiv validarea învățării, depășesc în mod necesar granițele tradiționale ale educației și formării profesionale. Prin urmare, caracterul activităților Cedefop ar trebui să fie precizat în mod clar, iar terminologia relevantă ar trebui să fie ajustată, rămânând totodată în domeniul de aplicare a dispozițiilor tratatului cu privire la educația și formarea profesională.
(2) De la înființarea sa, Cedefop, prin expertiza sa, a jucat un rol important în sprijinirea dezvoltării unei politici comune în domeniul educației și formării profesionale. În același timp, conceptul și importanța formării profesionale au evoluat sub influența schimbărilor constante ale piețelor forței de muncă, a creșterii mobilității forței de muncă, a angajamentului Uniunii față de sustenabilitate și a evoluțiilor tehnologice, în special în domeniul digital, ceea ce crește dificultatea asigurării unei mai bune corelări între competențe și calificări și cererea în evoluție constantă. Politicile de formare profesională au evoluat în consecință și includ o varietate de instrumente și inițiative, dintre care unele, și anume cele legate de competențe și calificări, inclusiv validarea învățării, depășesc în mod necesar granițele tradiționale ale educației și formării profesionale. Prin urmare, caracterul activităților Cedefop ar trebui să fie precizat în mod clar, iar terminologia relevantă ar trebui să fie ajustată, rămânând totodată în domeniul de aplicare a dispozițiilor tratatului cu privire la educația și formarea profesională.
(3a) Prezentul regulament abrogă Regulamentul (CEE) nr. 337/75 cu scopul de a actualiza mandatul și atribuțiile Cedefop, pentru a reflecta mai bine activitățile sale curente, care depășesc educația și formarea profesională și includ activități privind competențele și calificările și pentru a adapta mandatul și atribuțiile sale la prioritățile și strategiile politice actuale, ținând cont de evoluțiile politice recente din domeniul educației și formării profesionale, competențelor și calificărilor.
(4) Punerea în aplicare a unei politici în domeniul educației și formării profesionale va necesita plasarea accentului pe interfața dintre educație și formare și domeniul muncii, asigurându-se că aptitudinile, cunoștințele și competențele dobândite susțin capacitatea de inserție profesională pe piețele forței de muncă aflate în continuă schimbare și sunt relevante pentru nevoile cetățenilor și ale societății.
(4) Punerea în aplicare a unei politici în domeniul educației și formării profesionale va trebui să se concentreze pe interfața și tranziția dintre educație și formare și domeniul muncii, asigurându-se că aptitudinile, cunoștințele și competențele dobândite susțin integrarea pe piețele forței de muncă aflate în continuă schimbare și sunt relevante pentru nevoile cetățenilor și ale societății.
(5) Regulamentul (CEE) nr. 337/75 al Consiliului a fost modificat de mai multe ori. Întrucât urmează să fie efectuate alte modificări, acesta ar trebui să fie abrogat din motive de claritate.
(5) Regulamentul (CEE) nr. 337/75 a fost modificat de mai multe ori. Întrucât urmează să fie efectuate alte modificări, acesta ar trebui să fie abrogat din motive de claritate, fără a se devia de la obiectivele sale principale și fără a afecta scopurile inițiale ale acestuia.
(6a) În ceea ce privește conducerea Cedefop, pentru a asigura în timp o schimbare în componența sa, Consiliul de administrație, prin normele sale de funcționare sau prin alte mecanisme, ar trebui să ia în considerare limitarea numărului de mandate consecutive pe care membrii săi le pot deține.
(7) Întrucât cele trei așa-numite agenții tripartite – Cedefop, Fundația Europeană pentru Îmbunătățirea Condițiilor de Viață și de Muncă (Eurofound) și Agenția Europeană pentru Securitate și Sănătate în Muncă (EU-OSHA) – abordează aspecte legate de piața forței de muncă, de mediul de lucru, de educația și formarea profesională și de competențe, este necesară o coordonare strânsă între cele trei agenții și ar trebui exploatate modalitățile de a spori eficiența și sinergiile. În plus, dacă este cazul, Agenția ar trebui să urmărească să se angajeze într-o cooperare eficientă cu capacitățile de cercetare interne ale Comisiei Europene.
(7) Întrucât cele trei agenții tripartite, Cedefop, Fundația Europeană pentru Îmbunătățirea Condițiilor de Viață și de Muncă (Eurofound) și Agenția Europeană pentru Securitate și Sănătate în Muncă (EU-OSHA), abordează aspecte legate de piața forței de muncă, de mediul de lucru, de educația și formarea profesională și de competențe, este necesară o coordonare strânsă între ele, ar trebui exploatate modalități de a spori eficiența și sinergiile și ar trebui evitată orice duplicare a activităților lor, atât între ele, cât și între ele și Comisie. În plus, dacă este cazul, Cedefop ar trebui să urmărească să coopereze în mod eficient cu capacitățile de cercetare interne ale instituțiilor Uniunii.
Compromis comun care înlocuiește amendamentele 4, 30, 31 și 32 (Cedefop); 2, 50, 51 și 52 (Eurofound); 3, 30, 31 și 32 (EU-OSHA)
(7a) Caracterul tripartit al Cedefop, al Eurofound și al EU-OSHA reprezintă o abordare cuprinzătoare, bazată pe dialogul social dintre partenerii sociali și autoritățile naționale și ale Uniunii, care are o importanță deosebită pentru găsirea unor soluții comune și sustenabile.
(8a) Serviciile de traducere necesare pentru funcționarea Cedefop ar trebui să fie asigurate, în măsura posibilului, de către Centrul de Traduceri pentru Organismele Uniunii Europene (Centrul de Traduceri). Dacă este cazul, de exemplu din cauza caracterului urgent sau al costului unei traduceri sau a volumului mare de lucru al Centrului de Traduceri, și alți furnizori de servicii de traducere ar trebui să poată furniza servicii de traducere. Acești alți furnizori de servicii de traducere ar trebui să asigure același nivel de calitate ca și Centrul de Traduceri, la un cost care să nu fie superior, ar trebui să se conformeze standardelor de mediu, sociale și de muncă ale Uniunii și ar trebui să respecte normele în materie de achiziții publice, dacă este cazul.
(8b) În activitățile sale de achiziții publice, Cedefop ar trebui să respecte standarde de mediu, de muncă și sociale de înaltă calitate, precum și un nivel ridicat de transparență și normele privind concurența loială.
(8c) Bugetul Cedefop ar trebui elaborat respectând principiul întocmirii bugetului în funcție de performanțe și ținând cont de obiectivele sale și de rezultatele scontate.
(9) Dispozițiile privind personalul Cedefop prevăzute în Regulamentul (CEE) nr. 337/75 ar trebui să fie aliniate cu Statutul funcționarilor Uniunii Europene (denumit în continuare „Statutul funcționarilor”) și cu Regimul aplicabil celorlalți agenți ai Uniunii Europene (denumit în continuare „RACA”), stabilite prin Regulamentul (CEE, Euratom, CECO) nr. 259/68 al Consiliului7 .
(9) Dispozițiile privind personalul Cedefop prevăzute în Regulamentul (CEE) nr. 337/75 ar trebui să fie aliniate cu Statutul funcționarilor Uniunii Europene (denumit în continuare „Statutul funcționarilor”) și cu Regimul aplicabil celorlalți agenți ai Uniunii Europene (denumit în continuare „RACA”), stabilite prin Regulamentul (CEE, Euratom, CECO) nr. 259/68 al Consiliului7 . Având în vedere misiunea sa actualizată, Cedefop ar trebui să dispună de personalul adecvat pentru a-și putea îndeplini misiunea.
7 Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1).
2. Obiectivul Agenției este de a asista Comisia în definirea și în punerea în aplicare a politicii în domeniul educației și formării profesionale și al competențelor și calificărilor. În acest scop, Agenția furnizează dovezi și servicii pentru elaborarea politicilor și schimbul de cunoștințe între actorii la nivelul Uniunii și la nivel național, în special guvernele și partenerii sociali.
2. Obiectivul Agenției este de a sprijini politicile Uniunii în domeniul educației și formării profesionale și al competențelor și calificărilor. În acest scop, Agenția furnizează dovezi, analize, servicii și sprijin independente pentru elaborarea politicilor și schimbul de cunoștințe între actorii la nivelul Uniunii și la nivel național.
Articolul 2 – alineatul 1 – litera e a (nouă)
(ea) pe baza analizei și a activităților de cercetare proprii desfășurate, prezintă factorilor de decizie propuneri de politici bazate pe cercetare în domeniul educației și formării profesionale;
Cedefop are capacitatea de a face pasul de la furnizarea de analize și informații la transpunerea acestora în propuneri valoroase pentru elaborarea de politici. Acest lucru ar trebui să fie menționat explicit în sarcinile și mandatul său.
(h) gestionează instrumente, seturi de date și servicii pentru competențe, profesii și calificări și le pune la dispoziția cetățenilor, a întreprinderilor, a factorilor de decizie politică, a partenerilor sociali și a altor părți interesate.
(h) în colaborare cu Comisia, gestionează instrumente, seturi de date și servicii pentru competențe, profesii și calificări și le pune la dispoziția cetățenilor, a întreprinderilor, a factorilor de decizie politică, a partenerilor sociali și a altor părți interesate.
3. În îndeplinirea atribuțiilor sale, Agenția menține un dialog strâns în special cu organismele specializate publice sau private, naționale sau internaționale, cu autoritățile publice și instituțiile de învățământ și cu organizațiile sindicale și patronale. Agenția, fără a aduce atingere propriilor sale obiective, asigură cooperarea cu alte agenții ale Uniunii Europene pentru a evita suprapunerile și pentru a promova sinergia și complementaritatea în activitățile acestora, în special cu Fundația Europeană de Formare, Eurofound și EU-OSHA.
3. În îndeplinirea atribuțiilor sale, Agenția menține un dialog strâns în special cu organismele specializate din domeniul educației și formării profesionale și care intervin în politicile privind competențele și calificările, publice sau private, naționale sau internaționale, cu autoritățile publice, cu instituțiile de educație, cu organizațiile sindicale și patronale și, dacă este cazul, cu organisme naționale tripartite. Agenția, fără a aduce atingere propriilor sale obiective, asigură cooperarea cu alte agenții ale Uniunii pentru a evita și preveni suprapunerile și pentru a promova sinergia și complementaritatea în activitățile acestora, inclusiv posibilitatea de a lucra în comun, în special cu Fundația Europeană de Formare, Eurofound și EU-OSHA.
3a. Agenția poate participa la toate licitațiile publice organizate de Comisie în domeniile sale de competență, respectând normele privind transparența, concurența loială și drepturile sociale.
Articolul 4 – alineatul 1 – paragraful 1 – litera d a (nouă)
Membrii menționați la literele (a), (b) și (c) sunt numiți de Consiliu pe baza listelor de candidați prezentate de statele membre și, respectiv, de organizațiile patronale și sindicale europene. Comisia numește membrii menționați la litera (d). Comisia competentă a Parlamentului European numește experții menționați la litera (da).
3. Membrii consiliului de administrație și supleanții acestora sunt numiți pe baza cunoștințelor lor în domeniul educației și formării profesionale și al competențelor și calificărilor, ținând seama de competențele manageriale, administrative și bugetare relevante. Toate părțile reprezentate în consiliul de administrație depun eforturi pentru a limita rata de înlocuire a reprezentanților lor, în scopul de a asigura continuitatea activității consiliului. Toate părțile urmăresc să asigure o reprezentare echilibrată între bărbați și femei în cadrul consiliului de administrație.
3. Membrii consiliului de administrație și supleanții acestora sunt numiți pe baza cunoștințelor lor în domeniul educației și formării profesionale și al competențelor și calificărilor, ținând seama de competențele manageriale, administrative și bugetare relevante. Toate părțile reprezentate în consiliul de administrație depun eforturi pentru a limita rata de înlocuire a reprezentanților lor, în scopul de a asigura continuitatea activității consiliului. Atunci când își desemnează reprezentanții și supleanții în cadrul Consiliului de administrație, Parlamentul European, Comisia, statele membre și partenerii sociali asigură o reprezentare echilibrată între bărbați și femei.
3a. La preluarea funcției sau la reînnoirea mandatului, fiecare membru și membru supleant semnează o declarație scrisă de interese și o actualizează dacă are loc o modificare a circumstanțelor în această privință. Agenția publică declarațiile de interese și actualizările acestora pe site-ul său internet.
Compromis comun care înlocuiește amendamentele 53, 62, 69 și 70 (Cedefop);
Aliniere cu mandatul președintelui și al vicepreședinților (reînnoit o dată) [articolul 7 alineatul (2)]. Compromis comun care înlocuiește amendamentele 9, 71, 72, 73, 74 și 75 (Cedefop), (105), 106, 107 și 108 (Eurofound), 11, (74), 75, 76, 77 și 78 (EU-OSHA).
5a. Un reprezentant al Eurofound și un reprezentant al EU-OSHA au statut de observator la reuniunile Consiliului de administrație, pentru a consolida eficiența celor trei agenții tripartite și sinergiile dintre acestea, precum și pentru a evita suprapunerea activităților lor.
Compromis comun care înlocuiește amendamentele 10, 15, 77, 78, 79, 101 și 102 (Cedefop).
(a) oferă o orientare generală pentru activitățile Agenției și adoptă în fiecare an, cu o majoritate de două treimi dintre membrii cu drept de vot și în conformitate cu articolul 6, documentul care conține programul Agenției;
(a) oferă orientările strategice pentru activitățile Agenției, în conformitate cu nevoile principalelor părți interesate, și adoptă în fiecare an, cu o majoritate de două treimi dintre membrii cu drept de vot și în conformitate cu articolul 6, documentul care conține programul Agenției;
Compromis comun care înlocuiește amendamentele 11 și 80 (Cedefop).
(f) adoptă norme pentru prevenirea și gestionarea conflictelor de interese în ceea ce îi privește pe membrii săi;
(f) adoptă norme, inclusiv măsuri pentru detectarea riscurilor potențiale într-un stadiu timpuriu, pentru prevenirea și gestionarea conflictelor de interese în ceea ce îi privește pe membrii săi și pe experții independenți, precum și pe experții naționali detașați și alte categorii de personal care nu sunt angajate de către Agenție, după cum se prevede la articolul 19;
Compromis comun care înlocuiește amendamentul 81 (Cedefop).
Compromis comun care înlocuiește amendamentul 12 (Cedefop).
(k) numește directorul executiv și, după caz, prelungește durata mandatului acestuia sau îl demite pe directorul executiv din funcție, în conformitate cu articolul 18;
(k) numește directorul executiv și, după caz, reînnoiește durata mandatului acestuia sau îl demite pe directorul executiv din funcție, în conformitate cu articolul 18;
3. Programul anual de activitate include obiectivele detaliate și rezultatele preconizate, inclusiv indicatorii de performanță. El include, de asemenea, o descriere a acțiunilor care urmează să fie finanțate și informații care indică resursele financiare și umane alocate fiecărei acțiuni, în conformitate cu principiile întocmirii bugetului și ale gestionării pe activități. Programul anual de activitate este în concordanță cu programul multianual de activitate menționat la alineatul (4). El indică în mod clar atribuțiile care au fost adăugate, modificate sau eliminate în comparație cu exercițiul financiar precedent.
3. Programul anual de activitate include obiectivele detaliate și rezultatele preconizate, inclusiv indicatorii de performanță, precum și activitățile și programele care urmează să fie supuse unor evaluări ex ante sau ex post. El include, de asemenea, o descriere a acțiunilor care urmează să fie finanțate, inclusiv măsurile planificate care vizează creșterea eficienței, și informații care indică resursele financiare și umane alocate fiecărei acțiuni, în conformitate cu principiile întocmirii bugetului și ale gestionării pe activități. Programul anual de activitate este în concordanță cu programul multianual de activitate menționat la alineatul (4). El indică în mod clar atribuțiile care au fost adăugate, modificate sau eliminate în comparație cu exercițiul financiar precedent.
1. Consiliul de administrație modifică programul anual de activitate adoptat atunci când Agenției îi este încredințată o nouă sarcină. Consiliul de administrație poate să-i delege directorului executiv competența de a aduce modificări nesubstanțiale programului anual de activitate.
1. Consiliul de administrație modifică programul anual de activitate adoptat atunci când Agenției îi este încredințată o nouă sarcină. El are sarcina de a evita suprapunerile de programare cu EU-OSHA și Eurofound și de a se asigura că este avută în vedere redefinirea priorităților activităților sale înainte de acordarea oricăror resurse financiare suplimentare. Consiliul de administrație poate să-i delege directorului executiv competența de a aduce modificări nesubstanțiale programului anual de activitate.
3. Dacă este necesar, din motive de urgență, comitetul executiv poate lua anumite decizii provizorii în numele consiliului de administrație, inclusiv suspendarea delegării competențelor de autoritate împuternicită să facă numiri, în conformitate cu condițiile menționate la articolul 5 alineatul (2), precum și privind chestiuni bugetare.
Compromis comun care înlocuiește amendamentele 16, 109, 110, 111 (Cedefop), 31, 149, 150, 151 (Eurofound), 15, 109, 110, 111, 112 (EU-OSHA).
6. Comitetul executiv se reunește de trei ori pe an. În plus, el se reunește la inițiativa președintelui său sau la cererea membrilor comitetului.
6. Comitetul executiv se reunește de trei ori pe an. În plus, el se reunește la inițiativa președintelui său sau la cererea membrilor comitetului. După fiecare reuniune, fiecare coordonator îi informează, în timp util și în mod transparent, pe membrii grupului său cu privire la conținutul discuției.
1. Directorul executiv este responsabil de gestionarea generală a Agenției, în conformitate cu orientarea strategică stabilită de Consiliul de administrație, și răspunde în fața Consiliului de administrație.
Compromis comun care înlocuiește amendamentul 114 (Cedefop).
Articolul 11 – alineatul 5 – litera b a (nouă)
(ba) în conformitate cu decizia menționată la articolul 5 alineatul (2), adoptarea deciziilor cu privire la gestionarea resurselor umane;
Compromis comun care înlocuiește amendamentele 18, 120 și 121 (Cedefop).
Articolul 11 – alineatul 5 – litera b (nouă)
(bb) adoptarea deciziilor privind structurile interne ale Agenției și, dacă este cazul, modificarea acestora, ținând seama de nevoile legate de activitățile Agenției și de buna gestiune bugetară;
(j) elaborarea proiectului de situație a estimărilor de venituri și cheltuieli ale Agenției și execuția bugetului acesteia, în cadrul documentului de programare al Agenției;
Articolul 11 – alineatul 5 – litera j a (nouă)
6. De asemenea, directorul executiv este responsabil pentru luarea deciziei dacă, în scopul îndeplinirii atribuțiilor Agenției într-un mod eficient și eficace, este necesar să se înființeze unul sau mai multe birouri locale într-unul sau mai multe state membre. O astfel de decizie necesită acordul prealabil al Comisiei, al consiliului de administrație și al statului membru în care urmează să fie înființat biroul local. Decizia respectivă precizează domeniul de aplicare al activităților care urmează să fie efectuate în cadrul biroului local, având în vedere evitarea costurilor inutile și a dublării funcțiilor administrative ale Agenției.
6. De asemenea, directorul executiv are responsabilitatea de a decide dacă este necesar, în scopul îndeplinirii atribuțiilor Agenției într-un mod eficient și eficace, să se înființeze un birou local la Bruxelles ca birou de legătură pentru consolidarea cooperării Agenției cu instituțiile relevante ale Uniunii. O astfel de decizie face obiectul acordului prealabil al Comisiei, al consiliului de administrație și al statului membru în care urmează să fie înființat biroul local. Decizia respectivă precizează domeniul de aplicare al activităților care urmează să fie efectuate în cadrul biroului local, având în vedere evitarea costurilor inutile și a dublării funcțiilor administrative ale Agenției.
Compromis comun care înlocuiește amendamentele 19, 124, 125, 126 și 127 (Cedefop).
6a. Directorul executiv poate numi, după consultarea Comitetului executiv, un director adjunct. Numirea acestuia este supusă aprobării Consiliului de administrație, care votează cu majoritate simplă. Directorul adjunct este ales dintre funcționarii de rang înalt ai Agenției, iar mandatul acestuia se încheie în același timp cu cel al directorului executiv sau mai devreme, din motive disciplinare, cu aprobarea prin vot cu majoritate simplă a Consiliului de administrație. Directorul executiv prezintă motivele care justifică necesitatea numirii unui director adjunct și alocă resursele corespunzătoare în acest scop. Atribuțiile directorului adjunct sunt clar definite, se referă doar la administrarea activității de zi cu zi a Agenției și sunt aprobate de Comitetul executiv, în urma propunerilor înaintate de directorul executiv. Directorul adjunct participă la reuniunile Consiliului de administrație și ale Comitetului executiv.
Articolul 13 – alineatul 1 – paragraful 1 a (nou)
Proiectul estimativ provizoriu se bazează pe obiectivele și rezultatele preconizate indicate în documentul de programare anuală menționat la articolul 6 alineatul (1) și ține cont de resursele financiare necesare pentru atingerea acestor obiective și rezultatele preconizate, în conformitate cu principiul de întocmire a bugetului în funcție de performanțe.
Articolul 13 – alineatul 1 – paragraful 1 b (nou)
Proiectul estimativ provizoriu garantează că cheltuielile cu personalul sunt corespunzătoare și permit Agenției să își îndeplinească misiunea.
Articolul 15 –alineatul 5
Articolul 18 – alineatul 2 – paragraful 1
Directorul executiv este numit de Consiliul de administrație dintr-o listă de candidați propusă de Comisie, în urma unei proceduri de selecție deschise și transparente, care asigură o evaluare riguroasă a candidaților și un nivel ridicat de independență. Odată numit, directorul executiv participă la un schimb de opinii în cadrul comisiei competente din Parlamentul European.
4. Consiliul de administrație, acționând în baza unei propuneri a Comisiei care ia în considerare evaluarea menționată la alineatul (3), poate reînnoi o singură dată mandatul directorului executiv.
5. Directorul executiv al cărui mandat a fost reînnoit nu poate să participe la o altă procedură de selecție pentru același post, la sfârșitul perioadei totale.
4. Agenția poate înființa un birou de legătura la Bruxelles în conformitate cu articolul 11 alineatul (6).
Compromis comun care înlocuiește amendamentele 22, 140, 141 și 142 (Cedefop).
Articolul 23 – alineatul -1 (nou)
-1. Agenția își desfășoară activitățile respectând un grad de transparență ridicat.
-1. În conformitate cu articolul 30 alineatul (4) din Regulamentul (UE, Euratom) nr. 966/2012 al Parlamentului European și al Consiliului1a, Agenția efectuează evaluări ex ante ale activităților sale care implică cheltuieli semnificative, precum și evaluări ex post.
2. În cazul în care Comisia consideră că nu mai este justificată continuarea Agenției în ceea ce privește obiectivele, mandatul și sarcinile atribuite, aceasta poate propune ca prezentul regulament să fie modificat în consecință sau abrogat.
2. În cazul în care Comisia consideră că nu mai este justificată continuarea Agenției în ceea ce privește obiectivele, mandatul și sarcinile atribuite, aceasta poate propune ca prezentul regulament să fie modificat în consecință sau abrogat. Această propunere se face doar în urma unei evaluări detaliate și în urma informării și consultării Parlamentului European, a statelor membre și a partenerilor sociali.
JO C 75, 26.2.2016, p. 4.
Centrul European pentru Dezvoltarea Formării Profesionale (Cedefop) este una dintre cele mai vechi agenții ale Uniunii Europene. Calitatea analizelor și a datelor sale privind sistemele și politicile referitoare la educație și formare profesională, precum și capacitatea sa de a favoriza schimbul de idei și bune practici, i-au permis să dobândească o bună reputație și credibilitate printre factorii de decizie.
În calitate de centru de know-how de prim rang, Cedefop a știut, de-a rândul anilor, să-și lărgească domeniul de activități, incluzând competențele și calificările, luând în considerare evoluțiile economice, sociale, politice și tehnologice. Intrarea în era digitală marchează o schimbare majoră în modul de concepere a politicilor din domeniul educației și formării profesionale. Cu siguranță că, în viitor, vom exercita meserii care încă nu există în prezent. Acest fapt necesită adaptarea în permanență a competențelor și a calificărilor la noile nevoi ale întreprinderilor. Aceasta necesită, de asemenea, încurajarea învățării continue.
În acest scop și pe baza datelor și analizelor Cedefop, Comisia Europeană a lansat, în iunie 2016, „Noua agendă pentru competențe în Europa”, pentru a ajuta 70 de milioane de europeni care nu stăpânesc suficient de bine cititul, scrisul, calculul și instrumentele digitale. Comisia și-a exprimat dorința de a face apel la know-how-ul și la instrumentele Cedefop pentru a pune în aplicare cu succes acest proiect de anvergură. Cu toate acestea, rolul precis pe care va trebui să-l joace agenția ar trebui să fie clarificat, pentru a menține buna înțelegere între părțile interesate și pentru a nu denatura mandatul Cedefop.
În acest context specific, Comisia Europeană a propus, la 23 august 2016, o revizuire a regulamentului de instituire a Cedefop, datând din 1975, anul înființării agenției.
Obiectivul acestei revizuiri este dublu: pe de o parte, armonizarea anumitor dispoziții ale regulamentului cu abordarea comună privind agențiile descentralizate și, pe de altă parte, actualizarea obiectivelor și misiunilor Cedefop, pentru a adapta regulamentul de instituire la natura reală a activităților acestuia.
În proiectul său de raport, raportoarea salută aplicarea, în sfârșit, a abordării comune; aceasta a făcut obiectul la Strasbourg, la 12 iunie 2012, a unei declarații comune ferme a Comisiei, Consiliului și Parlamentului European, în care cele trei instituții au solicitat sporirea guvernanței și eficacității agențiilor descentralizate, pentru ca acestea să poată contribui în mod mai eficace la punerea în aplicare a politicilor publice.
Raportoarea salută, de asemenea, actualizarea obiectivelor și a misiunilor agenției, având în vedere activitățile pe care le desfășoară deja și care se dovedesc a fi în totală concordanță cu prioritățile actuale ale politicii europene în materie de educație și formare profesională. În același timp, raportoarea salută menținerea sistemului unic de guvernanță tripartită a agenției, care reunește administrațiile, organizațiile patronale și organizațiile lucrătorilor.
Cu toate acestea, raportoarea are îndoieli cu privire la momentul ales pentru această revizuire. Oricât de pozitivă ar fi revizuirea pentru buna funcționare și eficacitatea Cedefop, programul de lucru ar fi trebuit organizat în așa fel încât revizuirea să poată include concluziile care vor fi prezentate la sfârșitul anului, în urma evaluării externe a agenției și a activității sale.
Comisia a propus prezentul proiect de regulament cu scopul de a alinia anumite dispoziții ale regulamentului existent care reglementează Cedefop cu abordarea comună privind agențiile descentralizate. De asemenea, revizuirea oferă posibilitatea de a actualiza obiectivele și sarcinile Cedefop.
Celelalte două așa-numite agenții tripartite ale Uniunii Europene, Agenția Europeană pentru Securitate și Sănătate în Muncă (EU-OSHA) și Fundația Europeană pentru Îmbunătățirea Condițiilor de Viață și de Muncă (Eurofound) trec și ele printr-o revizuire a regulamentelor lor de înființare în același timp cu Cedefop.
(7) Întrucât cele trei așa-numite agenții tripartite – Cedefop, Fundația Europeană pentru Îmbunătățirea Condițiilor de Viață și de Muncă (Eurofound) și Agenția Europeană pentru Securitate și Sănătate în Muncă (EU-OSHA) – abordează aspecte legate de piața forței de muncă, de mediul de lucru, de educația și formarea profesională și de competențe, este necesară o coordonare strânsă între cele trei agenții și ar trebui exploatate modalitățile de a spori eficiența și sinergiile. Se are în vedere, în mod special, partajarea sau punerea în comun a sarcinilor administrative ale acestor agenții, care ar trebui să își adopte programele de lucru anuale respective colaborând strâns între ele, pentru a evita suprapunerile. În plus, dacă este cazul, Agenția ar trebui să urmărească să se angajeze într-o cooperare eficientă cu capacitățile de cercetare interne ale Comisiei Europene.
(8a) Bugetul Agenției ar trebui stabilit respectând principiul de întocmire a bugetului în funcție de performanțe și ținând cont de obiectivele sale și de rezultatele preconizate.
2. Obiectivul Agenției este de a ajuta Comisia, alte instituții ale Uniunii, statele membre și partenerii sociali să conceapă și să implementeze politica în domeniul educației, formării profesionale, competențelor și calificărilor. În acest scop, Agenția furnizează dovezi și analize pentru elaborarea politicilor și schimbul de cunoștințe între actorii la nivelul Uniunii și la nivel național, în special guvernele și partenerii sociali.
3. În îndeplinirea atribuțiilor sale, Agenția menține un dialog strâns în special cu organismele specializate publice sau private, naționale sau internaționale, cu autoritățile publice și instituțiile de învățământ și cu organizațiile sindicale și patronale.
3a. Agenția, fără a-și neglija propriile obiective, cooperează cu alte agenții ale Uniunii Europene, în special cu Fundația Europeană de Formare, Fundația Europeană pentru Îmbunătățirea Condițiilor de Viață și de Muncă și Agenția Europeană pentru Securitate și Sănătate în Muncă, din motive de coordonare și pentru a face economii, a evita suprapunerile și a promova sinergiile și complementaritatea în activitățile lor.
Articolul 2 – alineatul 3b (nou)
(b) un membru care reprezintă organizațiile patronale din fiecare stat membru;
(c) un membru care reprezintă organizațiile sindicale din fiecare stat membru;
Membrii menționați la literele (a), (b) și (c) sunt numiți de Consiliu pe baza listelor de candidați prezentate de statele membre și, respectiv, de organizațiile patronale și sindicale europene. Comisia și Parlamentul European numesc membrii care urmează să îi reprezinte.
Un reprezentant al Agenției Europene pentru Securitate și Sănătate în Muncă și un reprezentant al Eurofound au un statut de observator în Consiliul de administrație.
1. În termen de cel mult 5 ani de la data menționată la articolul 36 și, ulterior, la fiecare 5 ani, Comisia realizează o evaluare în conformitate cu orientările Comisiei pentru a evalua performanța Agenției în raport cu obiectivele, mandatul și atribuțiile sale. Evaluarea abordează, în special, eventuala necesitate de a modifica mandatul Agenției, precum și implicațiile financiare ale unei astfel de modificări.
1. În termen de cel mult 5 ani de la data menționată la articolul 36 și, ulterior, la fiecare 5 ani, Comisia transmite o evaluare în conformitate cu orientările Comisiei pentru a evalua performanța Agenției în raport cu obiectivele, mandatul și atribuțiile sale. Evaluarea abordează, în special, eventuala necesitate de a modifica mandatul Agenției, precum și implicațiile financiare ale unei astfel de modificări.